கேள்வி: எரிமலை வெடிப்புத் தன்மை குறியீடு பற்றி தகவல் சொல்.
பதில்: File:VEIfigure en.svg எரிமலை வெடிப்புத் தன்மை குறியீடு (''எவெகு'') (ஆங்கிலம்: ''Volcanic Explosivity Index'') (VEI) என்பது எரிமலை வெடிப்புகளின் அளவை அளவிடப் பயன்படுத்தப்படும் ஓர் அளவுகோலாகும். இது 1982-ஆம் ஆண்டில் ஐக்கிய அமெரிக்க நில அளவாய்வுத் துறை கிறிசுதோபர் நியூகால் ''(Christopher G. Newhall)'' மற்றும் இசுடீபன் செல்ப் ''(Stephen Self)'' எனும் அமெரிக்க ஐக்கிய நாடுகள் புவியலாளர்கள் இருவரால் உருவாக்கப்பட்டது. வெடிப்புத் தன்மையின் மதிப்பைத் தீர்மானிக்க, வெடிப்பின் அளவு, வெடிப்பின் மேக உயரம் மற்றும் முறையான நோக்கீடுகள் போன்ற அளவு முறைகள் பயன்படுத்தப் படுகின்றன. மிகப்பெரிய வெடிப்புகளுக்கு அளவு 8 என்றும்; வெடிக்காத வெடிப்புகளுக்கு அளவு 0 என்றும் மதிப்பீடு வழங்கப்படுகிறது.
கேள்வி: எரிமலை வெடிப்புத் தன்மை குறியீடு - பொது பற்றி விளக்கவும்.
பதில்: எரிமலை வெடிப்புத் தன்மையின் குறியீடுகள் 0 முதல் 8 வரை உள்ளன. ஆகவே ஒரு வெடிப்புடன் தொடர்புடைய எரிமலை வெடிப்புத் தன்மைக் குறியீட்டை அளவிட சில வரைமுறைகளும் உள்ளன. ஓர் எரிமலை வெடிப்பில் இருந்து எவ்வளவு எரிமலைப் பொருட்கள் வெளியேற்றப்படுகின்றன; எந்த உயரத்திற்கு வெளியேற்றப்படுகின்றன; மற்றும் வெடிப்பு எவ்வளவு காலம் நீடிக்கின்றன என்பதைப் பொறுத்து ஓர் எரிமலையின் வெடிப்புத் தன்மைக் குறியீடு உறுதி செய்யப்படுகிறது. கடந்த 132 மில்லியன் ஆண்டுகளில் சுமார் 40 எவெகு-8 அளவிலான வெடிப்புகள் அடையாளம் காணப்பட்டுள்ளன. அவற்றில் 30 வெடிப்புகள் கடந்த 36 மில்லியன் ஆண்டுகளில் நிகழ்ந்தன. சில புள்ளிவிவரங்களின் அடிப்படையில், குறைந்தது 60 எவெகு 8 வெடிப்புகள் அடையாளம் காணப்பட்டுள்ளன. 27,000 ஆண்டுகளுக்கு முன்பு நியூசிலாந்து தாவுப்போ ஏரியில் ''(:en:Lake Taupō)'' நிகழ்ந்த வெடிப்பு தான் மிக அண்மைய எவெகு 8 வெடிப்பு என அறியப்படுகிறது.